Kiuruvesi
Kiuruvesi (što doslovno prevedeno znači Ševino jezero) je grad i općina na jugoistoku Finske od 8,752 stanovnika, u Regiji Sjeverna Savonija.

Geografske karakteristike

Kiuruvesi leži na ušću rijeke Koskenjoki u jezero Kiuruvesi, udaljen 120 km sjeveroistočno od administrativnog centra regije Kuopia i oko 484 km sjeverno od Helsinkija.

Historija

Općina Kiuruvesi formirana je 1873., kad su lokalni poljoprivrednici zaključili da je njihova zajednica 
narasla dovoljno velika, da bi postala samostalna općina. Odabrali su ševu za motiv općinskog grba. 
U to vrijeme mlijeko je bilo njihov glavni proizvod, to je ostalo do današnjeg dana, tako da je ono uz meso baza lokalne ekonomije.

Početkom 1993. Općina Kiuruvesi dobila je status status grada.

Atrakcije

Svakog jula održava se petorodnevni festival Iskelmäviikko, na kom nastupaju najpopularniji mladi finski pjevači i plesači, on je vrhunac natjecanja koje se održava u brojnim gradovima, pa samo oni koji pobjede na lokalnom natjecanju sudjeluju u finalu u kom se odabiru najbolji.

Privreda i transport

Kiuruvesi i danas proizvodi više mlijeka i mesa od bilo kojeg drugog kraja u Finskoj, ukupno 47 milijuna litara mlijeka godišnje. 
Ipak nije samo poljoprivreda ono čim se stanovnici bave, već je to i šumarstvo i proizvodnja predmeta od metala.

Preko Kiuruvesija ide željeznička pruga Iisalmi - Ylivieska, i cesta 27, dok su magistrale 4 i 5 udaljene tridesetak km. 
Najbliži veći aerodrom je onaj u Kuopiju, ali postoji i jedan manji za sportske avione udaljen 4 km od centra grada.

Izvori

Vanjske veze 

 Službene stranice Općine Kiuruvesi 
Gradovi u Finskoj
Općine u Finskoj